open-index/open-wikipedia-markdown huggingface dataset:
Bahaso Leukon

**Bahaso Leukon** adolah bahasoo nan ditutuakan dek masyarakaik Desa Langi jo Desa Lafakha di Kecamatan Alafan Kabupaten Simeulue. Bahaso ko mampunyoi pabedaan kato sarato dialektika jo duo bahaso lainnyo nan ado di Simeulue. Kini panutua bahaso ko samakin saketek, dek jarangnyo dipakai dek masyarakaik panuturanyo. Panutua bahaso Leukon labiah acok mamakai bahaso Sigulai atau bahaso Devayan ko bakomunikasi di lua komunitasnyo.

## Rujuakan


## Caliak pulo
* Bahaso Devayan
* Bahaso Sigulai
Bahaso Komering

**Bahaso Komering** atau **bahaso Kumoring** adolah bahaso nan dipakai suku suku nan tingga di sapanjang Batang Komering jo Kayu Agung. nan akianyo labiah tanamo jo sebutan urang Komering (etnik nan tingga di tapian Batang Komering), dari Danau Ranau inggo dakek Palembang, di Kabupaten Ogan Komering Ilir bahaso Komering acok dipakai di Kota Kayuagung, jo Tanjung Lubuk, Pulau Gemantung, Pengarayan, Seri Tanjung, Ulak Kapal, Ulak Balam, Tanjung Laut, Tanjung Laga, Tanjung Beringin, Kota Bumi, Bumi Agung, Juk Dadak, Jambu Ilir, Tanjung Merindu, Tanjung Baru, Mesuji, sarato Lempuing. Sadangkan di Kabupaten Ogan Komering Ulu  Timur (dulunyo masuak ka dalam wilayah Ogan Komering Ulu) bahaso ko acok dipakai di wilayah Batumarta, Sosoh Buah Rayap, Buay Madang, Madang Suku, Martapura, Campang Tiga, Minanga, Semendawai, Muncak Kabau,  Gunuang Batu, Paku Sengkunyit, dan Belitang. Bahaso Komering ko tamasuak dalam rumpun bahaso Lampung.

## Rujuakan

## Pautan lua
Kampuang Kalawi, Lubuak Lintah, Kuranji, Padang

**Kampuang Kalawi, Lubuak Lintah, Kuranji, Padang** adolah kawasan nan rami jo strategis di Kelurahan Lubuak Lintah, Kecamatan Kuranji, Kota Padang. Kawasan iko rami dek patokoan jo urang manggaleh. Di kawasan iko, ado mini market, toko listrik, pakaian, sapatu, jo masih banyak nan lain.  Kawasan iko strategis dek aseksnyo langsuang jo jalan gadang. Jalan iko tahubuang ka kampuang Ampang jo Alai ka arah timur sarato kampuang Hilalang ka arah barat.

## Sejarah

### Asa usul
Namo daerah iko marujuak kapado tando alam nan manjadi ciri khusus untuak mambedoannyo jo kampung nan lain. Manuruik Irwan Munir St. Rajo Bungsu, masyarakaik satampek, namo Kampuang Kalawi barasa dari duo kato, iyolah "kampuang" jo "kalawi". Kampuang bararti tampek kadiaman masyarakat, samantaro kalawi adolah pohon gadang nan tumbuah di sinan. Pohon iko takah pohon cubadak gadang, buahnyo biaso dubuek urang untuak sayuran sarato gorengan.

Dalam tinjauan semantik, arati kalawi indak lai dipahami jo konsep denonatif atau kato sabananyo, malainkan manganduang arati referensial.  Mukasuiknyo, Kalawi sabagai namo pohon indak lai dikenal dek masyarakaik nan mauni kampuang Kalawo dikaranoan pohon itu indak ado lai di sinan.

### Parjuangan kamardekaan
Kampuang Kalawi pernah manjai markas utama Polisi Bantuan, nan disingkek jadi PB, dibantuak dek pimpinan polisi RI untuak mambantu kapolisian RI malakukan tugas-tugas untuak manjago kaamanan masyarakaik Kota Padang dari babagai ancaman nan datang dari pihak Sekutu/NICA. Personel PB dipabantuan di babagai kantua polisi di Sumatera Barat., tamasuak di lua Kota Padang.

Salain itu, Kampuang Kalawi dulu manjai jalan rintisan pajuang manuju Kampuang Kalumbuak nan manjadi basis partahanan nan cukuik pantiang dek karano di siko ado markas gabuangan kasatuan laskar.

## Geografi
Di Kampuang Kalawi iko mangalir sabuah batang aia, atau sungai nan cukuik gadang alirannyo taruih sampai ka Gunuang Pangilun nan bamuaro di Tabiang. Aia batang iko cukuik janiah sahinggo kamudian dimanfaatkan sabagai sumber aia minum PDAM Kota Padang maso kini. Indak hanyo itu, sungai iko mampu mangasilkan bahan material untuak pondasi bangunan barupa batu jo kasiak dalam jumlah nan cukuik banyak. Kondisi sungai iko kini alah maleba dek acok digali untuak mandapekan bahan material.

## Kebudayaan
Dari sisi budaya, Kampuang Kalawi populer jo paguruan sileknyo nan banamo Kuciang Lia. Pandiri sakaligus guru paguruan iko adolah Safripiri gala Rajo Bujang nan barasa dari niniak mamak di Kampuang Kalawi. Paguruan iko tagak pado taun 1989. Indak hanyo basilek, paguruan iko maajaan murik-muriknyo jo ilmu agamo.

## Referensi
Rumah Tigo Ruang, Lubuak Lintah, Kuranji, Padang

Rumah Tigo Ruang marupoan kawasan pamukiman nan talatak diKelurahan Lubuak Lintah,Kecamatan Kuranji, Kota Padang.

## Asa usua
Ado babarapo jinih carito manganai asa namo wilayah Rumah Tigo ruang, nan patamo karano baradonyo tigo buah rumah gadang nan masiang-masiang mampunyoi 3 ruang. Carito urang, panduduak usali daerah iko barasa dari Saniangbaka, Solok manaruko daerah baru nan masih samak. Samak tu dibarasaiannyo, ditagak an tigo rumah gadnag, nan satiok rumah tu mampunyoi tigo ruangan.

Kudian banyak urang nan ikuik mambuek rumah di situ. Sabab dek tigo rumah nan partamo tu, tampek tu diagiah namo jo Rumah tigo ruang.
Lod

**Lod** (bahasa Ibrani: לוד) iolah sabuah kota di Distrik Tangah, Israel, sakitar 22 kilometer di tenggara Tel Aviv dan 3 kilometer utara Ramla. Pado taun 2003 kota iko bapanduduak 66.700 jiwo.

Namo lamo kota iko, salamo ribuan tahun, iolah **Lida** (*Lydda*, *Lydea* dan *Al-Lydd*), dan kota iko juo takanal jo namo *Diospolis*. Dalam 1 Tawarikh 8 disabuikan kota iko manjadi tampek tingga bagi Suku Benyamin. Manuruik Kisah Para Rasul 9:32-38, di tampek ikolah Santo Petrus menyambuhkan sasaorang nan mangalami paralisis.

Di kota iko ado gareja: Gereja Santo Georgius dan 1 musajik: musajik El-Chodr. Bagian tampek paribadatan itu mambantuak kompleks bangunan, gareja dan masjid itu juo mamiliki pintu masuak nan uniak.

Kota iko dikana akan bandaro internasionalnyo nan lebiah banyak dikaitkan jo Tel Aviv: Bandara Ben Gurion. Sajauh iko ado jalan raya dan jalur KA nan manghubuangkan kota iko jo Tel Aviv.

## Rujuakan
Surau Balai, Lubuak Lintah, Kuranji, Padang

**Surau Balai, Lubuak Lintah, Kuranji, Padang** adolah kawasan tampek tingga panduduak nan pantiang di Kelurahan Lubuak Lintah, Kecamatan Kuranji, Kota Padang. Di kawasan iko, tagak Kampus Universitas Islam Negeri (UIN) Imam Bonjol Padang, walaupun banyak civitas akademikanyo nan indak tau atau kurang familiar jo namo tampek iko.

## Sejarah

### Asa usul
Manuruik masyarakaik satampek, namo daerah Surai Balai barasa dari kabaradoan sabuah surau jo balai nan talatak di tapi jalan. Surau iko masih eksis hinggo kini, tapi namonyo alah baganti jadi Mushalla At-Taqwa, samantaro balai nan lataknyo basabalahan jo bangunan surau alah indak ado lai.

Jelang kamardekaan Indonesia pado 1945, alah samakin banyak urang nan tingga di Surau Balai. Sajak itu, kawasan iko manjadi tampek tingga panduduak nan rami.

### Parjuangan kamardekaan
Katiko parang malawan Balando bakacamuak, persisnyo insiden di daerah Simpang Haru pado 27 November 1945, banyak rumah-rumah di siko nan dibaka dek Balando.

Pado maso PRRI, parsitiwan pambakaan rumah di Surau Balai taulang baliak.

## Administratif
Sabagai kawasan tampek tingga panduduak, Surau Balai alah eksis sajak zaman Balando. Dulu, kawasan iko masuak kadalam Afdeeling Padang Pariaman, sahinggo banyak istilah-istilah Pariaman nan malakek di kaidupan sahari-hari masyarakaiknyo, takah *cik elok* (celok), *one*, jo *ajo*.

Sasudah kamardekaan, daerah Surau Balai masuak ka dalam kawasan Padang Luar Kota. Manyusul dibalakuannyo UU No. 5 taun 1979 tantanf Pamarintahan Daerah, Surau Balai manjadi bagian dariKelurahan Anduring,Kecamatan Kuranji. Bateh kawasan iko dimulai dari Simpang Bangdes hinggo jambatan nan talatak di muko Gedung BLPT.

Pada 1980-an, tagak Kampus UIN (dulu Institut Agama Islam Negeri, IAIN) Imam Bonjol di kawasan iko. Sajak itu, namo Lubuak Lintah acok dilakekan untuak manunjuakan kampusnyo nan barado di Surai Balai, sahinggo banyak urang nan indak tau kalau kawasan iko aslinyo banamo Surau Balai.

## Referensi
Musajik Nurul Amin Pagaruyuang

**Musajik Nurul Amin Pagaruyuang** adolah musajik nan talatak di Batusangka, Kabupaten Tanah Datar, Sumatra Barat, Indonesia. Musajik iko dibuek di ateh tanah wakaf kaluargo Haji Aminuzal Amin Datuak Rajo Batuah pado taun 1990-an jo diresmian pado 21 Februari 1992 dek Menteri Perhubungan Indonesia pado itu, Azwar Anas.

Musajik jo caik nan labiah banyak  rono putiah.  iko bajarak  sakian  ratuih meter dari Istano Basa Pagaruyuang. Bangunan utamo musajik ditopang dek ampek tiang baukuran gadang jo dimahkotai jo ciek kubah utamo, sadangkan  kubah lainnyo baukuran labiah ketek memahkotai bagian bangunan nan lain, misalnyo  mihrab jo serambi; serambi bafungsi sabagai tampek peralihan dari luar ka bagian. Salainnyo, musajik iko juo mamiliki ciek menara nan manyatu jo bangunan utamo.

## Rujukan
Manortor

**Manortor** marupoan salah satu bantuak kabudayaan Batak. Manortor barasa dari kato **tortor**, nan aratinyo *manari tortor*. Manari tortor marupoan tarian traditional daerah Batak, nan digunoan untuak alek adaik (*horja godang)* jo alek pakawinan. Panggunoan tari tortor ko mampunyoi pabedaan sasuai kagunoannyo, untuak panikahan adaik atau nan digunoan dukun untuak maubek panyakiak urang Tapanuli.

Ado anam macam tari tortor nan digunoan untuak maubek panyakik, nan patamo *Tortor Pangurason* (tari pambarasiahan), nan kaduo *Tortor Sipitu Cawan* (tari tujuah cawan), nan katigo *Tortor Tunggal Panalua*, nan kaampek *Tortor Sigale-gale* jo *Tortor Souan*. Adopun jinis tortor nan umum digonoan dalam pakawinan adak Batak adolah, nan patamo *gondang mula-mula* jo *tortor mula-mula*, nan kaduo *Gondang Somba-somba* jo *Tortor Somba-somba*, nan katigo *Gondang Mangaliat* jo *Tortor manggaliat*, nan tarakhia *Gondang Hasahatan* jo *Tortor hasahatan*.

## Makasud tortor Dalam Adaik Upacara Parnikahan
tortor dalam upacara adaik parkawinan marupoan tarian Batak nan mampunyoi

## Pakaian
Adopun untuak manari tortor ko busana nan digunoan panari *(panortor)* adolah mamakai pakaian kebaya jo ulos nan disandangkan di sabalah suok bahu untuak padusi, sadangkan untuak laki-laki mamakai kemeja atau jas sarato ulos nan disandangkan di sabalah suok bahu laki-laki.

## Musik
Musik pangiriang tarian tortor dalam alek pakawinan disabuik *gondang* (gandang). Adopun pakakeh nan digunoan dalam mairiangi musik tortor ko adolah alaik musik *ogung* (aguang), *oloan*, *sarune* (sarunai), *gordang*, *ihuton*, *panggora*, *doal*, *hesek*, dan *taganing*.

## Rekor MURI
Puncak parayoan ulang taun ka-73 Kabupaten Tapanuli Utara ditutuik jo pamacahan rekor MURI untuak panari tortor tabanyak. Museum Rekor Indonesia (MURI) mancataik, tarian khas urang Batak nan dibaokan jo kolosal ko, malibaikan limo puak nan tadiri dari puak Pakpak, puak Simalungun, puak Karo, puak Tapanuli Utara, jo puak Tapanuli Selatan. Adopun total panari mancapai 3.291 panari (*panortor*) nan talibaik dalam pamacahan rekor ko, nan tadiri dari pelajar Sikolah Manangah Patamo (SMP) dari 5 kecamatan jo 16 sikolah nan ado di Tapanuli Utara. Pamacahan rekor dilakuan di Lapangan Serbaguna, Tarutuang.

## Rujuakan
Musajik Syekh Sampu

**Musajik Syekh Sampu** adolah salah satu musajik tatuo di Indonesia nan talatak di Nagari Lubuak Gadang Utara, Kecamatan Sangir, Kabupaten Solok Selatan, Sumatra Barat. Musajik iko didirian pado taun 1837, nan samulo bangunannyo anyo baukuran 8 x 8 meter jo konstruksinyo nan tabuek dari batuang. Sasuai jo namonyo, panggagas pambangunan musajik iko banamo Syekh Sampu.

Sarupo kabanyakan musajik-musajik tuo di Nusantara, musajik iko mampunyoi bantuak atok batingkek-tingkek sabanyak tigo tingkek. Pado taun 1936, bangunan musajik iko dijadian semi-permanen jo ukurannyo dipalaweh manjadi 12 x 12 meter.

## Rujuakan
Musajik Rayo Taluak Bayua

**Musajik Rayo Taluak Bayua** (Indonesia: *Masjid Raya Teluk Bayur*) atau dulunyo tanamo jo **Surau Ateh** adolah musajik tatuo di Indonesia nan talatak di kawasan palabuahan Taluak Bayua, Kecamatan Padang Selatan, Kota Padang, Sumatra Barat. Musajik iko sabalumnyo hanyo barupo surau, jo tacatat alah ado sajak abaik ka-17, namun bangunan nan ado kini ko dibangun pado maso panjajahan Balando kiro-kiro abaik ka-19.

Kini ko, salain digunoan untuak aktivitas ibadah umaik Islam, musajik ciek lantai ko digunoan pulo untuak sarana pandidikan agamo jo pesantren kilat untuak anak sikola.

## Sijarah
Manuruik Abdul Baqir Zein dalam bukunyo nan bajudul *Masjid-masjid Bersejarah di Indonesia*, musajik iko alah ado sajak abaik ka-17 namun masih berupo surau nan lataknyo indak di lokasi musajik iko kini. Surau iko didirian dek saurang panggaleh asal Arab banamo Abdullah, nan tau maningga dek dibunuah sasudah talibat dalam palawanan ka Kompeni nan handak manguasoi kawasan Taluak Bayua pado taun 1696.

Musajik nan ado kini ko dibangun manyusul dilakukannyo paluasan kawasan Teluk Bayur manjadi palabuahan dek  pamarintah Hindia Balando pado taun 1888. Pado wakatu itu, kasado aktivitas jua bali jo  transportasi lauik balangsuang di palabuhan itu, tamasuak untuak barangkek calon haji nan  ka manunaikan ibadah haji sasudah sabalumnyo ikuik kagiatan manasik di Musajik Rayo Gantiang. Karano lataknyo nan badakean jo palabuahan Taluak Bayua, musajik iko pado maso itu  masih barupo surau, manjadi labiah rami dari biaso katiko musim haji karano  banyak urang nan handak malapehan para calon haji.

Pado awalnyo, bantuak musajik iko  dibuek sederhano, jo dindiang babahan kayu baatokan daun pua. Pado taun 1911, untuak patamo kalinyo dilakukan pemugaran, salah satunyo panggantian dindiang jo batu karang manggunoan simin nan dibali dari pabrik simin di kawasan Indaruang.

## Caliak pulo

*Palabuahan Taluak Bayua

## Rujuakan

; Catatan kaki

; Daftar pustaka

*
Pasar Muara Bungo, Bungo

**Pasa Muaro Bungo** adolah sabuah kacamatan di Kabupaten Bungo, Jambi, Indonesia badasarkan Perda No.12 taun 2005 tantang parubahan namo kecamatan dari **Muaro Bungo** manjadi Pasa Muaro Bungo.

Kacamatan ko tamasuak ciek  dari 5 kecamatan nan diakui sabagai wilayah koto Muara Bungo. Batas-batasnyo antaro lain, sabalah barat jo Kecamatan Bungo Dani, sabalah selatan jo Kecamatan Rimbo Tangah, sabalah timur jo Kecamatan Bathin II Babeko dan Sabalah utara jo Kecamatan Bathin III.
## Infrastruktur
Pasa Muaro Bungo marupoan kecamatan nan paliang ketekk di Kabupaten Bungo. Di kecamatan ko pulo aktivitas niago Kabupaten Bungo bajalan mode ado sakitar 15 bank, 2 pasa tradisional, 1 supermarket, belasan swalayan jo minimarket, jo ratusan toko nan mandukuang aktivitas perekonomian Kabupaten Bungo.
Surau Tinggi Calau

**Surau Tinggi Calau** (biaso disabuik colou) adolah surau nan talatak di Jorong Subarang Sukam, Nagari Muaro, Kecamatan Sijunjung, Kabupaten Sijunjung. Surau Tinggi Calau barado di kompleks surau nan dinamoan "Kompleks Kampuang Calau". Mamasuki gerbang bajalan kurang labiah 10 m akan tacaliak papan namo batuliskan "Situs Cagar Budaya Surau Tinggi Calau".

Surau Tinggi Calau babantuak rumah gadang atok bagonjong ampek. Bantuak bangunan Surau Tinggi Calau ditinggian dari tanah. Bangunan Surau Tinggi Calau dibuek jo struktur dan konstruksi nan tabuek dari kayu kacuali atok nan dibuek dari seng. Sandi dibuek dari batu babantuak pipih nan bafungsi sabagai pondasi bangunan, dan janjang pado bagian sarambi dibuek dari karamik.

Ruang di dalam Surau Tinggi Calau tabagi ateh lanjar dan ruang nan ditandoi dek tiang. Lanjar adolah bagian antaro deretan tiang di muko dan balakang. Samantaro, ruang adolah bagian antaro tiang kiri dan kanan. Surau Tinggi Calau tadiri dari tigo ruang dan tigo lanjar. Bangunan Surau Tinggi Calau mamiliki tujuah tingkok nan taseba pado kaampek sisi bangunan surau.

## Rujuakan
Titian aka

**Titian aka** atau **jambatan aka**, adolah titian nan tabuek dari jalinan duo aka pohon nan tumbuah basubarangan sarato mambantang di ateh aliran Batang Bayang di Kecamatan Bayang Utara, Kabupaten Pesisir Selatan, Sumatra Barat. Titian ko lataknyo sakitar 88&nbsp;km sabalah selatan Kota Padang.

Titian ko mampunyoi panjang 25 meter jo leba 1,5 meter nan katinggiannyo dari pamukoan sungai sakitar 10 meter. Mulai dibantuak pado taun 1890 sarato dapek digunoan pado taun 1916. Proses marajuik aka manjadi titian ko paralu wakatu labiah kurang 26 tahun. Kini ko, kondisinyo samakin lamo samakin kuek karano samakin gadangnyo aka pohon baringin nan mambantuaknyo.

## Rujuakan

## Pautan lua

*  Situs Resmi Kementrian Pariwisata
Sarasah Lubuak Bulan

**Sarasah Lubuak Bulan** adolah sarasah talatak di Nagari Simpang Kapuak, Mungka, Lima Puluh Kota, Sumatera Barat. Namo *lubuak* dapek diaratikan sabagai tabek, tapi nan unik di siko tabek nan dimakasuikan adolah tabek nan indak baraia, bahkan indak pulo ditamukan sungai nan dapek maaliran sarasah ko. Di bagian lubuak, ado ngalau nan dapek pulo dikecekan sabagai sungai bawah tanah nan maaaliran aia turun dari ateh bukik sajauah 1&nbsp;km. Sungai bawah tanah ko nan mambuek aia nan jatuah nampak ilang.

Sarasah ko mampunyoi tinggi kurang labiah 50 meter jo jalan nan payah ditampuah. Aktivitas nan dapek pangunjuang lakukan iyolah barandam ataupun baranang, dapek juo malakukannyo di sungai bawah tanah.

## Rujuakan
Jambatan Siti Nurbaya

**Jembatan Sitti Nurbaya** adolah jambatan nan mambantang sapanjang 156 meter di ateh sungai Batang Arau, Kota Padang, Sumatra Barat. Jambatan iko manghubuangkan pusek kota jo Seberang Padang. Maambiak namo dari novel klasik *[[Sitti Nurbaya]]* karya Marah Rusli, jambatan iko adolah akses manuju Gunuang Padang, salah ciek latar tampek *Sitti Nurbaya*.

## Rujuakan
Musajik Baiturrahman Sungayang

**Musajik Baiturrahman Sungayang** adolah ciek-cieknyo musajik tatuo di Indonesia nan talatak di Nagari Sungayang, sabauh kenagarian nan bajarak sakitar tujuah km dari Batusangka, Kabupaten Tanah Datar, Sumatra Barat.

Musajik iko dibangun ateh mufakaek masyarakaek satampek pado taun 1910-an mangingek musajik sabalunnyo di Nagari Sungayang alah hancua. Alah salasai dibangun pado akhi taun 1916, musajik iko sampek mangalami baulang kali parubahan saroman, pado taun 1926 akibaek gampo bumi Padang Panjang, dan pado taun 1988. Namun, musajik iko mangalami kerusakan berek akibaik gampo pada tahun 2007 sahinggo bangunannyo diancuan sadonyo karano dinilai indak layak lai dipakai. Pembangunan baliak musajik iko dikarajoan tak lamo ssatalah itu, dan pangarajooannyo salasai pado taun 2011.

Saik iko, salain digunoan untuak aktivitas ibadah umat Islam, musajik iko jugo digunoan sabagai sarano pandidikan agamo bagi masyarakaek sakitar. Musajik iko disebuik-sabuik sabagai salah ciek musajik tamewah di Sumatra Barat.

## Sajarah
Kabaradoan musajik iko indak talapeh  dari sajarah badirinyo Nagari Sungayang pado taun 1892, nan sabalunnyoa pado maso kolonial Belanda wilayahnyo digabuang jo Nagari Tanjung. Satalah tabantuak, Datuk Paduko Rajo diangkek sabagai kapalo nagari dek Belando, dan pado taun 1910, inyo dituka dek Datuk Gadang Majo Lelo. Dalam suatu musyawarah nan diadokan dek Datuk Gadang Majo Lelo, masyarakaek Nagari Sungayang sapakaekt untuak mambangun sabuah musajik, balai adat, pasa, dan kantu nagari. Pado 27 Desember 1916, pambangunan musajik salasai dikerajoan dan diresmikan jo namo Musajik Baiturrahman.

Pado taun 1926, musajik iko ikuik runtuah akibaak gampo bumi nan mancuan Padang Panjang dan sekitarnyo. Atapnyo nan limo tingkek hancua duo tingkek. Satalah dikarajoan perubahan jo indak maubah bantuak aslinyo, aktivitas-aktivitas di musajikd iko nan sabalumnyo sempak tahanti akibaik gampo mulai dihiduikan baliak, tarutamo sajak baliknyo Mahmud Yunus dari Mesir. Salain kagiatan keagamaan, kegiatan-kegiatan kemasyarakatan acok pulo diadokan di lingkungan musajid ini. Pado zaman pendudukan Jepang, dibantuak palatiahan ketentaraaan nan diagiah namo Barisan Pemuda Masjik Baiturrahman, dan pado awal maso revolusi kemerdekaan, dibantuak pulo pasukan Sabilillah, nan kamudian bagabung jo Tentara Keamanan Rakyat (TKR).

### Pambangunan baliak
Pado taun 2007, musajik iko baliak mangalami rusak berek akibaikt gampo bumi na mangguncang sajumlah daerah di Sumatra Barat. Namun, mangingat kondisi bangunan nan dinilai indak layak lai dipakai, bangunan musajik iko diputuihkan untuak dibongka. Salanjutnyo, barkaik bantuan masyarakaik satempakt dan para parantau sarato sajumlah bantuan lain, Musajik Baiturrahman Sungayang dapak badiri baliak pado taun 2011. Pambangunan baliak musajik iko dilaksanakan salamo 46 bulan, sajak 11 Agustus 2007 hinggo 30 Juli 2011, dan diresmikan dek Gubernur Sumatra Barat wakatu itu, Irwan Prayitno pado 3 September 2011.

## Rujukan

#### Catatan kaki

#### Daftar pustaka

* 
* 
* 
* 
*
Musajik Ba'angkat

**Musajik Su’ada** atau namo lainnyobanamo **Musajik Ba'angkat** adolah salah satu musajik tatuo di Kalimantan Selatan nan balokasi di desa Wasah Hilir,Kecamatan Simpur, Kabupaten Hulu Sungai Selatan. Masjid ko dibuek dek ulamo banamo Al Allamah Syekh H. Abbas dan Al Allamah Syekh H.M. Said bin Al Allamah Syekh H. Sa’dudin pado tanggal 28 Zulhijjah 1328 Hijriyah basamoan jo taun 1908 Masehi. Musajik ko tagak di ateh tanah wakaf punyo Mirun bin Udin jo Asmail bin Abdullah seluas 1.047,25 meter persegi. Musajik ko bajarak sakitar 7 kilometer dari ibu kota Kabupaten Hulu Sungai Selatan, Kandangan.

## Aristektur
Bantuak bangunan induak Musajik Su’ada barupo persegi ampek, batingkek tigo, mampunyoi loteang nan manutuik gawang/puncah jo petala/petaka nan magah. Kasadnonyo tu punyo makna tatantu sabagai barikuik:

* Tingkek patamo manganduang makna Syariat
* Tingkek kaduo manganduang makna Thariqat
* Tingkat katigo manganduang makna Hakikat
* Loteang manganduang makna Ma’rifat
* Petala/petaka nan magah bakilauan nan dihiasi dek cabang-cabang nan sadang babungo jo babuah malambangan kasampurnaan Ma’rifat

## Paristiwa
 Banyak paristiwa nan tajadi saolah-olah aneh, indak rasional tatapi nyato katiko akan sadang dalam pambangunan musajik tu, sarupo angin topan baambuih sabana kareh jo darehnyo nan manyebaban sabatang pohon asam gadang alah condong bana nio maimpok rumah Al Allamah Syekh H. M. Said (pandiri musajik Su’ada). Dicaliak kajadian ko, Al Allamah tu mandakek ka pohon tu jo mandorongnyo balawanan arah, mako dek patolongan Allah SWT angin topan nan dahsyat itu babaliak arah sahinggo pohon asam tu tumbang sarato salamaiklah ulamo tu.

Kajadian lain iyolah salah satu tiang utamo musajik kurang panjang ± 10&nbsp;cm, sahinggo mangalami kasulitan untuak pandirian bangunan musajik. Karano izin Allah, bisuaknyo tiang tu batambah panjang sasuai keabutuhan. Paristiwa lainnyo, yakni di tangah pajalanan antaro Kalumpang jo Negara, rombongan Al Allamah Syekh H. M. Said kahabisan ikan untuak makan, tibo-tibo saikua ikan gadang malompek ka kapanyo jo akhirnyo urang tu punyo ikan untuak makan basamo. Kajadian lainnyo iyolah rombongan tu pado malam hari di kapa indak dapek lalok karano banyak nyamuak, tibo-tibo dek patolongan Allah SWT, nyamuk tu mailang, sahinggo rombongan Al Allamah Syekh H. M. Said dapek lalok.

Kini ko, **Musajik Ba'angkat** manjadi salah satu cagar budayo jo objek wisata rohani dek wisatawan lokal.

## Pranala lua

* Foto Masjid Su'ada versi besar
Bahaso Nasal

**Bahaso Nasal** marupokan sabuah bahaso nan ditutuakan dek urang Nasal nan mauni babarapo desa di kecamatan Maje jo Nasal di kabupaten Kaur, Bengkulu. Kosakato dalam baso ko banyak maminjam dari bahaso Lampuang. Wilayah panutua baso ko juo basingguangan jo panutua dari bahaso Lampuang dialek Krui jo bahaso Malayu lainnyo sarupo Kaur, Bengkulu, Serawai jo Semendo (Anderbeck & Aprilani 2013:3).

## Pasebaran
Bahaso Nasal ditutuakan di 4 desa di kabupaten Kaur, Bengkulu, yaitu:
* Kecamatan Maje
** Tanjung Agung
** Tanjung Baru
* Kecamatan Nasal
** Gedung Menung
** Tanjung Betuah

## Rujuakan

* Anderbeck, Karl; Aprilani, Herdian. 2013. *[http://www.sil.org/resources/publications/entry/54043 The Improbable Language: Survey Report on the Nasal Language of Bengkulu, Sumatra]*. SIL Electronic Survey Report. SIL International.

## Caliak pulo
* Bahaso Lampuang
* Bahaso Malayu Tangah
* Bahaso Rejang

## Pautan lua
* The Improbable Language: Survey Report on the Nasal Language of Bengkulu, Sumatra
* Analisis bantuak sapaan bahaso Nasal
*
Situs Gunuang Padang

**Situs Gunuang Padang** marupokan situs prasejarah paninggalan kabudayaan Megalitikum di Jawa Barat. Tapeknyo barado di pabatehan Dusun Gunuang padang dan Panggulan, Desa Karyamukti,Kecamatan Campaka, Kabupaten Cianjur. Lokasi dapek dicapai 20 kilometer dari pasimpangan kota kecamatan Warungkondang, dijalan antaro Kota Kabupaten Cianjur dan Sukabumi. Lueh kompleks utamonyo kurang labiah 900 m², talatak pado katinggian 885 m dpl, dan areal situs iko sakitar 3 ha, manjadikannyo sabagai kompleks punden barundak tagadang di Asia Tenggara.

## Panamuan
Laporan patamo manganai kaberadoan situs iko dimuek pado *Rapporten van de Oudheidkundige Dienst* (ROD, "Buletin Dinas Kepurbakalaan") taun 1914. Sajarawan Belando, N. J. Krom juo talah mayinggungnyo pado taun 1949. Satalah sampek "talupokan", pado taun 1979 tigo panduduak satampek, Endi, Soma, dan Abidin, malaporkan kapado Edi, Panilik KabudayaanKecamatan Campaka, manganai kabarodaan tumpuakan batu-batu parsegi gadang jo babagai ukuran nan tasusun dalam suatu tampek barundak nan mangarah kaGunuang Gede. Salanjuiknyo, basamo-samo jo Kapalo Seksi Kabudayaan Dapartemen Pandidikan Kabudayaan Kabupaten Cianjur, R. Adang Suwanda, inyo mangadakan pangecekan. Tindak lanjuiknyo adolah kajian arkeologi, sajarah, dan geologi nan dilakuan Puslit Arkenas pado taun 1979 tahadok situs iko

## Tampek
Tampek situs babukik-bukik curam dan sulik dijangkau. Kompleksnyo mamanjang, manutupi pamukaan sabuah bukik nan dibatehi dek jajaran batu andesit  gadang babantuak parsegi. Situs tu dikalilingi dek ngarai nan sangek dalam. Tampek iko sabalumnyo memang alah dikaramaikan jo warga satampek. Panduduak manganggapnya sabagai tampek Prabu Siliwangi, raja Sunda, barusaho mambangun istano dalam samalam.

## Guno
Guno situs Gunuangpadang diparkirokan adolah tampek pamujaan jo masyarakaik nan bamukim di sinan pado sakitar 2000 taun SM. Hasil panelitian Rolan Mauludy dan Hokky Situngkir manunjuakkan kamungkinan adanyo palibekan buni dari babarapo batu megalit nan ado. Selain Gunuangpadang, tadapek babarapo tapak lain di Cianjur nan marupokan paninggalan pariode megalitikum/Zaman Batu

## Rujuakan

## Pranala lua

*  Artikel mengenai situs Gunung Padang di Kompas.
*  Gunung Padang lebih luas dari Borobudur.
*  Ditemukan 5 makam tua di Gunung Padang .
*  Gunung Padang, The Mysterious Ancient Pyramid In Indonesia That Is Rewriting History.
Surau Paseban

**Surau Paseban** talatak di Kelurahan Koto Panjang Ikua Koto, Kecamatan Koto Tangah, Padang, Sumatera Barat (Sumbar). Pandirian Surau Paseban ditaruko dek Syekh Paseban nan marupoan ulamo gadang di Kota Padang. Surau Paseban badiri di ateh tanah salueh 500 meter persegi. Di Surau Paseba, ado kiro-kiro 20 naskah kuno nan tasimpan di lamari dakek mihrab. Di antaronya Alquran Tafsir Al-Jalalain, Tauhid, Hadist, dan lain-lain.

## Rujuakan


## Pautan lua

* Video di Youtube
Puncak Polan

**Puncak Polan** adolah puncak bukik palian tinggi nan ado di Kota Sawahlunto, Sumatera Barat. Di puncak ko, tadapek tulisan gadang namo Sawahlunto bawarno kuniang kaamehan. Dari ateh Puncak Polan ko, awak dapek malihat pemandangan indah Kota Sawahlunto bak kuali dan Sawahlunto di tangah kuali tersebut.

Tampek Puncak Polan indak tarlalu jauah kurang labiah 15 minik dari Kota Sawahlunto. Masyarakat nan suko akan olahraga paralayang pasti akan ka tampek ko. Hal iko karano Puncak Polan marupokan tampek *take off* paralayang. Paralayang nan ado di siko sangatlah babedo jo tampek lain, dimano hanyo satu-satunyoo paralayang nan talatak di ateh kota.

Katiko malakukan paralayang, mako akan nampak bangunan-bangunan tuo dan juo perusahaan-perusahaan pertambangan nan ado di Sawahlunto. Akan taliat pulo rel-rel kareta api nan saat dulu dipakai untuak maangkut batubara. Kini, banyak dari bangunan-bangunan tasabuik nan dijadikan museum untuak wisatawan.

## Rujuakan
Rumah Gadang 21 Ruang

**Rumah Gadang 21 Ruang** marupokan sabuah rumah gadang nan talatak di Jalan Rayo Kapalo Koto, Jorong Kapalo Koto, Nagari Abai, Kecamatan Sangir Batang Hari, Kabupaten Solok Selatan.  Sacaro umum bangunannyo talatak dalam bantang lahan nan data, barado di lahan pamukiman panduduak, jo arah hadok ka Barat. Rumah gadang panjang talatak di Nagari Abai mampunyoi 21 ruang. Jikok diukua panjangnyo malabihi lapangan sipak bola juo alah imasuakan rekor MURI sabagai rumah gadang tapanjang.

## Sijarah
Rumah Gadang ko diwariskan sacaro turun- tamurun. Bangunannyo punyo Datuak Simajolelo nan basuku Malayu Sigintir. Manuruik ahli waris karajaan rumah gadang 21 ruang ado kaitannyo jo rumah gadang suku Melayu nan ado di Muara Labuah. Bangunan rumah gadang dibangun sacaro gotong royong nan dikomandoi dek niniak mamak jo caro mahimpun potensi kaum nan ado. Rumah Gadang 21 Ruang ko indak digunoan sabagai hunian, tapi hanyo digunoan pado saaik upacara-upacara tatantu, sarupo: upacara adaik, acara baralek dari katurunan rumah gadang nan ado anggota kaluarga nan maningga mayatnyo disamayamkan di rumah gadang ko. Di rumah gadang 21 ruang ko masih malastarian kasenian Batombe. Kasenian Batombe dilakukan katiko pangangkatan datuak acara baralek jo pambangunan rumah gadang.

## Bantuak bangunan
Rumah Gadang ko disabuik sabagai namo Rumah Gadang 21 ruang, karano mampunyoi biliak sabanyak 21 biliak. Dindiang bagian muko tabuek dari semen sadangkan tulang untuak malakekan semen tabuek dari batuang nan dianyam. Dindiang bagian balakang tabuek dari batuang nan dianyam. Dindiang biliak tabuek dari papan, lantai bangunannyo papan, sarato atok tabuek dari seng nan babantuak gonjong. Bagian tangah bangunan ditopang dek tiang nnan bajumlah 21 tiang. Tiang bagian sabelah kanan pintu masuak bajumlah 5 buah tiang nan ciek tiang dakek anjuang sabalah kanan pintu masuak diagiah ragam hias pakai motif, bagian bawah tiang dibuek sagi lapan. Makasuik dari bantuak tiang sagilapan dikaikan jo undang -undang lapan nan tamasuak adaik istiadaik nao ado di Solok Selatan. Bangunan ko mampunyoi ciek pintu masuak,  didalam ruangan tadapek duo buah anjuang nan biasonyo digunoan untuak tampek duduak datuak-datuak atau nan dituoan di rumah gadang.

Bangunan rumah gadang ko mampunyoi konstruksi rumah pangguang, baatok seng galombang, jumlah gonjong 15 buah (7 di kiri, 7 di kanan, jo 1 di bagian muko). Rumah Gadang ko baratok ijuak. Arah hadok bangunan ka barat, sacaro kasaluruahannyo tabuek dari bahan kayu, hanyo dindiang nan bagian bawah bangunan (kolong) rumah gadang tabuek dari semen. Di bagian muko rumah gadang tadapek anjuangan jo janjang bajumlah 5 buah tabuek dari semen.

## Galeri poto

Berkas:Rumah Gadang 21 Ruang 02.jpg|Bagian muko
Berkas:Rumah Gadang 21 Ruang 08.jpg|Bagian sampiang
Berkas:Rumah Gadang 21 Ruang 09.jpg|Tiang
Berkas:Rumah Gadang 21 Ruang 03.jpg|Jendela
Berkas:Rumah Gadang 21 Ruang 07.jpg|Janjang naiak
Berkas:Rumah Gadang 21 Ruang 10.jpg|Papan informasi rumah gadang


## Rujuakan
Batang Rokan

**Batang Rokan** adolah sabuah batang aia nan talatak di Kabupaten Rokan Hilir, Provinsi Riau, Indonesia, kiro-kiro 1100&nbsp;km di barat lauik ibu kota Jakarta.

## Hidrologi

Batang Rokan marupokan batang aia paliang gadang di Riau nan malinteh sajauah 350 kilometer dari muaronyo di Pagunuangan Bukik Barisan, Rokan Hilir inggo ka ulunyo di Rokan Hulu, sampai bamuaro di Selat Malaka. Sabagai batang aia paliang gadang, Batang Rokan mamainkan paranan pantiang sabagai lalu linteh panduduak jo sumber ekonomi masyarakaik. Batang-batang aia lainnyo adolah Batang Kubu, Batang Daun, Batang Bangko, Batang Sinaboi, Batang Mesjid, Batang Siakap, Batang Ular dan lainnyo.

## Sijarah

Batang Rokan ko juo acok dilalui dek pangarang asa Riau, iyolah Suman HS. Inyo malalui Batang Rokan manuju Pasirpangaraian untuak manyebakan ilimu agamo jo juo ilimu sastra.

## Geografi
Batang aia ko maalia di wilayah tangah pulau Sumatra nan baiklim hutan hujan tropis (kode: *Af* manuruiik klasifikasi iklim Köppen-Geiger). Suhu rato-rato satahun sakitar 23&nbsp;°C. Bulan taangek adolah Maret, jo suhu rato-rato 24&nbsp;°C, sarato tadingin Januari, sakitar 22&nbsp;°C. Curah ujan rato-rato taunan adolah 2643&nbsp;mm. Bulan jo curah ujan tatinggi adolah November, jo rato-rato 336&nbsp;mm, sarato nan tarandah Juli, rato-rato 113&nbsp;mm.

## Caliak pulo
* Daftar sungai di Indonesia
* Daftar sungai di Sumatra

## Rujuakan

## Pautan lua
*  Sungai Rokan di kabupaten Rokan Hilir
* https://langgam.id/menyusur-sejarah-4-sungai-jalur-dagang-minangkabau-ke-timur/
Hendri Septa

**Hendri Septa, B.Bus. (Acc), MIB** () adolah saurang politikus Indonesia. Inyo manjabek sabagai Wakil Wali Kota Padang mandampingi Wali Kota patahana Mahyeldi Ansharullah sajak 13 Mei 2019 satalah barasil mamanangkan Pamilihan umum Wali Kota Padang 2018. Inyo juo manjabek sabagai Katua Dewan Pawakilan Daerah (DPD) Partai Amanat Nasional Kota Padang sajak 13 November 2016. Sabelumnyo, inyo panah bakursi sabagai Anggota DPRD Kota Padang periode 2009–2014. Inyo juo manjadi dosen tabang untuak mato kuliah manajemen di Fakultas Ekonomi Universitas Andalas sajak taun 2016.

## Pandidikan
Hendri Septa lahia dan manghabiskan maso keteknyo di Kota Padang. Inyo manamekan pandidikan manangah di SMP Nagari 2 Padang jo SMA Nagari 2 Padang. Abih  tamek  SMA, Hendri malanjuikan pandidikan di Universitas Swinburne, Melbourne, sataro Diploma III jo gelar *Advanced Diploma Business in Accounting*. Hendri malanjuikan pandidikan ka Universitas Monash di Melbourne salamo tigo tahun, kamudian pindah ka Universitas Central Queensland. Di siko, Hendri manamaikan pandidikan satara Strata 1 jo gala *Bachelor of Business (Accounting)* atau disingkek BBus (Acc). Satalah itu, untuak mamatangkan lai ilmunya di bidang bisnis, Hendri kuliah Strata 2 di Universitas Deakin, hinggo tamaik jo gala *Masters of International Business* (MIB).

## Politiak
Satalah manameikan pandidikan di Australia, inyo dipanggia urang tuonyo Muhammad Asli Chaidir untuak pulang kambali ka Indonesia. Pajalanan karier politik Hendri dimulai malalui Partai Amanat Nasional nan juo tampek Asli Chaidir banaung. Hendri mancalonkan diri sabagai anggota DPRD Kota Padang padoPamilu 2009. Inyo sukses tapilih sabagai anggota DPRD Kota Padang pariode 2009–2014. Salapeh itu, pado Pamilu 2014, Hendri kambali mancalonkan diri sabagai anggota DPRD Sumatra Barat. Suaro nan diparoleh Hendri indak mancukupi untuak duduak di gaduang pawakilan rakyaik di Jalan Khatib Sulaiman tu.

## Kahidupan pribadi
Hendri Septa marupakan putra dari politisi Sumatra Barat, Muhammad Asli Chaidir. Ayahnyo marupakan anggota DPR-RI pariode 2014–2019 dan Wakil Katua DPRD Sumatra Barat pariode 2009–2014. Inyo manikah jo Genny Putrinda, putri dari Leonardy Harmainy, anggota DPD-RI pariode 2017–2019 dan Katua DPRD Sumatra Barat pariode 2004–2009. Inyo dikarunai duo anak banamo Muhammad Athar Raziq Inaaya Septa jo Muhammad Farrel Abhinaya Septa.

## Rujuakan

## Pranala lua

* Hendri Septa di Instagram
Pulau Angso Duo

**Pulau Angso Duo** marupoan pulau nan ado di Pariaman, Sumatera Barat, pulau iko marupuoan pulau nan dijadian tampek wisata. Pulau iko talatak di subarang Pantai Gandoriah.  Pulau Angso Duo mamiliki lueh 5.13 ha jo 1.25 ha hamparan kasiak putiah jo karang, pantai di siko tagolong landai. Pangalolaan Pariwisata di Pulau Angso dikelolala dek pamarentah Kota Pariaman.

## Rujuakan
Suluak

**Suluak** bararti mamparbaik aklak, mansucian amal, jo manjaniahan pangatahuan. Suluak marupoan aktivitas nan rutin untuak mamakmuran lahia jo bathin.  Dalam basuluak, seseroang tu hanyo manyarahan jo malakuan aktivitas samato-mato untuak Sang Pancipta.



## Rujuakan
Menara BCA

**Menara BCA** adolah sabuah gedung pancaka langik di Jalan M. H. Thamrin, Jakarta Pusat, Indonesia. Manjulang satinggi , gedung iko tadiri dari 56 lantai nan diuni sabagai kantua pusek Bank Central Asia (BCA).

## Fasilitas
Bangunan iko tahubuang jo Grand Indonesia Shopping Town, Hotel Indonesia, Kempinski Residences, sarato pusek hiburan.

Kolam renang jo pusek kabugaran modern talatak di lantai 11.

Sabuah restoran, banamo *Skye* di lantai paliang ateh manyajikan pamandangan Kota Jakarta, nan manjadi tampek populer untuak mancaliak matoari tabenam jo langik malam kota.

## Caliak pulo

* Daftar bangunan paliang tinggi di Jakarta

## Referensi
Batombe

**Batombe** marupoan seni babaleh pantun nan disampaikan jo caro mandendangkan pantun antaro kaum laki-laki jo kaum padusi nan barasa dari Nagari Abai, Kecamatan Sangir Batang Hari, Kabupaten Solok Selatan, Provinsi Sumatra Barat.

## Sijarah
Kasenian batombe bamulo dari tradisi mambangun Rumah Gadang. Dek Nagari Abai masih sangaik sunyi, masyarakaik pun takuik jo baragam ancaman mulai dari baragam binatang lia sarato cuaco. Karanonyo masyarakaik bainisiatif untuak mambangun Rumah Gadang nan ditampati basamo-samo. Tradisi Batombe batujuan untuak mamotivasi anak laki- laki supayo basamangaik manabang batang ka utan salapeh makan siang. Batang nan ditabang ka diolah manjadi tunggak, tiang, jo papan untuak mambuek Rumah Gadang patamo di Nagari Abai. Rumah Gadang tasabuik banamo Rumah Gadang 21 Ruang, rumah adaik tapanjang di Sumatra Barat. Salain bafungsi untuak manjago kasalamatan panduduak dari binatang bueh jo tampek hunian kaluarga, pambangunan Rumah Gadang tu dijadian sabagai tampek patamuan jo pusek pagalaran seni budayo.

Sabalu tradisi Batombe digala, biasonyo talabiah dahulu mambantai saikua kabau saindaknyo saikua kambiang. Tradisi Batombe nan indak mambantai taranak dianggap malangga aturan atau bautang sacaro adaik. Hal ko dikaikkan jo sabuah carito turun-tamurun di kalangan masyarakaik Nagari Abai. Pado mulonyo, sabatang kayu nan ka dijadian tiang Rumah Gadang 21 Ruang indak dapek ditabang. Tapi dek saikua kabau alah dibantai, batang tasabuik dapek ditabang dek panduduak Nagari Abai.

Sajak taun 1960-an indak ado pambangunan rumah adaik di Nagari Abai, tapi tradisi Batombe tatap bajalan. Masyarakaik Nagari Abai barupayo manjago sarato malastarian tradisi lisan Minang ko jo caro manjadiannyo sabagai media hiburan bagi masyarakaik, sarupo pado *acara baralek*, malewa gala *datuak*, *festival kebudayaan*, *panyambutan tamu khusus*, jo *ajang promosi pariwisata daerah.*

## Kasenian Batombe
Batombe dimulai jo mambacokan pantun pambukaan dek saurang datuak. Pamain masuak arena sarato mambuek lingkaran. Pamain tadiri dari 10 urang laki-laki jo 3 urang padusi. 12 di antaronyo bagarak manari mambantuak garis lingkaran. Samantaro 1 lainnyo manari di dalam lingkaran. Kasenian Batombe diiriangi jo irama musik nan ceria. Alaik musik nan digunokan biasonyo tadiri dari gandang jo talempong. Kaduonyo dimainkan mangikuti irama tari jo nyanyian nan dibaokan pamain batombe. Kaceriaan tarian samakin mangajak jo samangaik sahinggo pado bagian akhia, nan manonton biasonyo bagabuang jo ikuik manari basamo-samo.

## Pakaian Adaik Kasenian Batombe
Pamain Batombe mamakai baju khusus nan manyarupoi baju pamain *randai* atau silek, latak bedanyo talatak pado motif nan ado pado langan baju. Di randai atau silek biasonyo digunokan motif nan polos, samantaro Batombe ko disulam manggunokan banang ameh. Warna baju pun labiah bavariasi, sarupo merah, ijau, kuniang, jo itam. Pado bagian ikek kapalo biasonyo mamakai warna kuniang kaamehan, sadangkan pado pinggang dihias sahalai kain sulaman banang ameh. Samantaro untuak sarawa dirancang labiah gadang pado bagian pahonyo, sahinggo manyarupoi saruang.

## Rujuakan
Lawang Sewu

**Lawang Sewu** (bahasa Indonesia: seribu pintu)  adolah gedung nan basajarah di Indonesia nan balokasi di Kota Samarang, Jawa Tangah. Gedung ko, dulunyo marupoan kantua urang Nederlands-Indische Spoorweg Maatschappij atau NIS. Dibuek pado taun 1904 dan salasai pado taun 1907. Talatak di bundaran Tugu Mudo nan dulu disabuik Wilhelminaplein. Masyaraikeik satampek menyabuiknyo Lawang Sewu karano bangunan ko mamiliki pintu nan banyak, maskipun pado kanyataannyo, banyak pintunyo ndak mancapai saribu. Bangunan ko mamiliki banyak jandela nan tinggia jo lebar, sahinggo masyarakeik acok maanganggapnyo sabagai pintuah (lawang).

Bangunan kuno nan megah balantai duo ko satalah kamardekaan dipake sabagai kantua Djawatan Kareta Api Repoeblik Indonesia (DKARI) nan kini ko digunoan sabagai PT Kereta Api Indonesia. Salain tu panah lo dipake sabagai Kantor Badan Prasarana Komando Daerah Militer (Kodam IV/Diponegoro) dan Kantor Wilayah (Kanwil) Kementerian Perhubungan Jawa Tangah. Pado maso perjuangan gedung iko mamiliki catatan sajarah tersendiri iyolah sangkek balansuang peristiwa Pertempuran limo hari di Semarang (14 Oktober - 19 Oktober 1945). Gadung tuo ko manjadi lokasi patampuran nan hebat antaro pemuda AMKA atau Angkatan Mudo Kereta Api malawan Kempetai dan Kidobutai, Japang. Maka dari itu Pamarentah Kota Semarang jo Surat Keputusan Wali Kota Nomor. 650/50/1992, memasukan Lawang Sewu sabagai salah satu dari 102 bangunan kuno atau basajarah di Kota Semarang nan patuik dilindungi.

## Mistis Lawang Sewu
Lawang Sewu ko banyak maninggaan mistis, walo anyo tingga sijarah namun misterinyo tatap baredar dalam masyarakat. Panuruik pangakuan Abdul Hadi saurang pamandu wisata di Lawang sewu nan ala profesional salamo 20 tahun, baliau acok diagi tau dek pangunjung nan mancaliak nan mistis, salah satunyo mancalik noni Balando bajuba putih, ado juo nan karasukan sarupo karasukan panari balet, dimano nan karasukan ko sabalumnyo ndak panah manari balet. 

## Arsitek
Adopun arsitek nan marancang pambangunan Lawang Sewu ko adolah  Prof. Jacob F. Klinkhamer dan B.J Ouendag, arsitek dari Amsterdam. 

## Rujuakan
Pantai Pasia Jambak

**Pantai Pasir Jambak** (diijo juo **Pantai Pasir Jambak**) adolah salah satu pantai nan ado di Kota Padang, Sumatera Barat. Jarak pantai ko dari Kota Padang adolah 20–25&nbsp;km jo wakatu kurang labiah 30 minik. Manuju pantai ko, ka malalui rumah-rumah panduduak jo ado gapura panando masuak kawasan wisata Pantai Pasia Jambak. Untuk masuak wilayah Pantai Pasia Jambak ko lai perai.

Pantai iko manawarkan pemandangan nan amaik apik dimana pasir pantai nan putiah, baririk pohon pinus nan rapi. Ado pulo dangau-dangau untuak tampek baistirahat untuak wisatawan. Biasonyo dijadian tampek untuak maliek matoari tabanam.

Salain dapek manikmati pamandangan pantai, dapek pulo mangunjungi tampek konservasi penyu nan alah disiapan dek pamarintah jo warga di sinan. Tampek ko dibuek untuak konservasi penyu jo aktivitas wisata bahkan eduwisata.

## Rujuakan
Gunuang Disappointment (Australia)

**Gunuang Disappointment** adolah gunuang satinggi  nan talatak di ujuang selatan Great Dividing Range,  di sabalah utara Melbourne, ibu kota nagaro bagian Victoria, Australia. Namonyo diagiah jo Hamilton Hume dan William Hovell pado taun 1824. Saat iko Gunuang Disappointment marupokan tampek pandakian nan populer.

## Sijarah
Satalah mandaki jo susah payah, panjalajah Australia Hume dan Hovell nio mancaliak Teluk Port Phillip dari gunuang iko. Sayangnyo, gunuang tasabuik dipanuhi pohon nan manghalangi pamandangan. Parasaan mareka diabadikan sabagai namo gunuang iko.

Sebalum dihuni pandatang, suku Aborigin Australia dikatahui alah manatap duluan di kawasan Gunuang Disappointment. Belati batu ditamukan di dakek pasimpangan Sungai Drag Hill dan Sunday.

Tahun 1870, pamukim Australia mulai manambang ameh di Gunuang Disappointment. Taun 1880, Australian Seasoned Timber Company marintih industri pakayuan di sinan. Sairiang banyaknyo pakarajo pandatang, babarapo kota dibangun di Clonbinane, Reedy Creek, dan Strath Creek. Perusahaan iko mangoparasikan duo pabrik, Comet Mill dan Planet Mill, nan talatak di padalaman hutan. Jaringan rel kareta manjadi sarana transportasi kayu ka pabrik pamotongan. Di bantangan rel iko tadapek rute banamo "The Bump", tanjakan curam nan manghambek transportasi kayu sahinggo musti mamanfaaikan katrol. Pado 1890-an, Comet Mill mamproses 800 kayu Mountain Ash per bulan.

Tahun 1883–1885, sungai di timur Gunuang Disappointment ditampuang di Waduk Toorourrong dan akuaduk lainnyo. Sungai-sungai iko dilinduangi dan manjadi bagian dari Taman Nasional Kinglake.

Proses akhia operasi kayu Australian Seasoned Timber Company dilaksanokan di kota Wandong, sabelah utara Melbourne di pinggia hutan Gunuang Disappointment. Pabrik Wandong mangariangkan kayu messmate nan biaso dipakai untuak mebel. Pabrik Wandong didiriakan jo parusahaan nan berbedo pado taun 1889 dan marupokan salah satu upayo pangariangan kayu kareh patamo di Australia.

Pado maso kejayoannyo, industri pakayuan di Gunuang Disappointment mampakarajokan 420 urang, lalu buba jo sandirinyo pado taun 1939. Namun damikian, hutan Gunuang Disappointment masih dimanfaaikan sampai kini jo sistem pangalolaan nan manjamin kabalangsuangan industri pakayuan dalam jangko panjang.

Pado tanggal 5 Agustus 1942, sabuah pasawat Bristol Beaufighter IC jatuah di gunuang iko, tigo ratuih yard dari utara puncak crashed into the mountain, three hundred yards north of the peak, killing two men from 30 Squadron RAAF.

## Rujuakan
Tantara Nasional Indonesia

**Tantara Nasional Indonesia** (disingkek **TNI**) adolah namo sabuah angkatan parang dari nagaro Indonesia. Pado awal dibantuak banamo Tantara Kaamanan Rakyaik (TKR) kamudian baganti namo manjadi Tantara Republik Indonesia (TRI) dan kamudian diubah lai namonyo manjadi Tantara Nasional Indonesia (TNI) hinggo saat kini.

Tantara Nasional Indonesia (TNI) tadiri dari tigo angkatan basanjata, iyolah TNI Angkatan Daraik, TNI Angkatan Lauik, dan TNI Angkatan Udaro. TNI dipimpin jo saurang Panglimo TNI, sadangkan masiang-masiang angkatan dipimpin jo saurang Kapalo Staf Angkatan. Panglima TNI saat kini adolah Marsekal TNI Hadi Tjahjanto.

Pado maso Demokrasi Terpimpin hinggo maso Orde Baru, TNI parnah digabuangkan jo POLRI. Penggabuangan iko disabuik jo ABRI (Angkatan Basanjata Republik Indonesia).

Sasuai Katatapan MPR nomor VI/MPR/2000 tantang pamisahan TNI jo POLRI sarto Katatapan MPR nomor VII/MPR/2000 tantang peran TNI jo POLRI mako pado tanggal 30 September 2004 alah disahkan Rancangan Undang-Undang TNI jo Dewan Perwakilan Rakyat nan selanjuiknyo ditandotangani jo Presiden Megawati Soekarnoputri pado tanggal 19 Oktober 2004.

## Sijarah
Sabalum Proklamasi Kemerdekaan Indonesia, otoriteh militer di Hindia Balando disalanggarokan jo (KNIL). Maskipun KNIL indak langsuang batangguang jawek ateh pambantuakan angkatan basanjata Indonesia pado maso bisuak, (sabaliaknyo manjadi musuah salamo Revolusi Nasional Indonesia 1945-1949), KNIL juo alah maagiah andil barupa palatihan militer dan infrastruktur untuak babarapa pawira TNI pado maso bisuak. Ado pusek-pusek palatihan militer, sakolah militer dan akademi militer di Hindia Belando. Di sampiang marekrut ralawan Belando dan tantara bayian Eropa, KNIL jugo marekrut urang-urang pribumi Indonesia.

Pado taun 1940 saat Belando di bawah pandudukan Jerman, dan Jepang mulai mangancam akses pasokan minyak bumi ka Hindia Balando, Balando akhirnyo mambuka kasampatan panduduak pribumi di Pulau Jawa untuak masuak sabagai anggota KNIL.

Selama Perang Dunia Kedua dan pandudukan Japang di Indonesia perjuangan rakyaik Indonesia untuak memperoleh kemerdekaan mulai memuncak. Untuk mendapatkan dukungan dari rakyaik Indonesia dalam parang malawan pasukan sekutu, Japang mulai mendorong dan mendukung gerakan nasionalis Indonesia jo menyediakan palatiahan militer dan sanjato bagi pemuda Indonesia. Pado tanggal 3 Oktober 1943, militer Japang mambantuak tentara relawan Indonesia nan disabuik PETA (Pembela Tanah Air). Japang mambantuak PETA jo makasuik untuak mambantu pasukan mereka menentang kemungkinan invasi dek Sekutu ka wilayah Asia tenggara.

Palatihan militer Japang untuak pamuda Indonesia awalnyo dimaksuikkan untuak manggalang dukuangan lokal bagi Kakaisaran Japang, tatapi kamudian manjadi sumber dayo nan sangaik baarti untuak Republik Indonesia salamo Parang Kamardekaan Indonesia taun 1945-1949 dan jugo baperan dalam pambantuakan Tantara Kaamanan Rakyaik pado taun 1945.

## Rujuakan

## Pautan lua

*  Situs web resmi Markas Besar TNI
*  Situs web resmi TNI Angkatan Darat
*  Situs web resmi TNI Angkatan Laut
*  Situs web resmi TNI Angkatan Udara 
*  Situs web resmi Kementerian Pertahanan RI